ПРОТОКОЛ № 14
от заседанието на Комисия по правни въпроси 
на Висшия съдебен съвет, проведено на 27 април 2015 г.

Днес, 27 април 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА						НЕЗАБРАВКА СТОЕВА  

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.
По т. 1 от дневния ред присъстваха представители от:
- Камарата на частните съдебни изпълнители – Георги Дичев – председател, Стоян Якимов и Александър Дачев – членове.
- Асоциация на държавните съдебни изпълнители – Мария Колева – ръководител служба „ДСИ” в Софийски районен съд, Павлин Славов – РС-Сливница и Владимир Дражев – СРС.

По внесената допълнителна точка и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следната допълнителна точка:
- Покана от Министерство на правосъдието за участие на представители от ВСС в работна среща за напредъка на проекта във връзка с включване на преводачите в регистрите в държавите-членки на ЕС, в периода 11-12 май 2015 г. в София.
- Определяне на член от КСА за участие в конкурсна комисия по провеждане на конкурса за длъжността „главен експерт-връзка с обществеността” в дирекция „Публична комуникация и протокол” в АВСС.

Д Н Е В Е Н   Р Е Д:

1. ОТНОСНО: Среща с ръководството на Камарата на частните съдебни изпълнители и ръководството на Асоциацията на държавните съдебни изпълнители.

Камарата на частните съдебни изпълнители изрази готовност да подпомага безвъзмездно съдебната власт за решаване на проблемите с несъбраните вземания, както и сътрудничество при изготвяне на указания  и правила за реда и начина за установяване и възлагане събирането на вземанията на органите на съдебната власт на частни съдебни изпълнители.
Асоциацията на държавните съдебни изпълнители предлага да се извършат законодателни промени в Закона за съдебната власт, които да дадат възможност на държавата и органите, компетентни да установяват публични вземания да възлагат на държавните съдебни изпълнители и събирането на публични вземания.
След преведените дебати,

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на Асоциацията на държавните съдебни изпълнители да подготви предложение за законодателни промени, което след обсъждане да се внесе в заседание на ВСС и с решение да се изпрати в Министерството на правосъдието по компетентност.
1.2. Предлага на Камарата на частните съдебни изпълнители да  изготви проект на споразумение, което да урежда начина и реда за събиране вземанията на съдебната власт.

2. ОТНОСНО: Писмо от Софийски  градски съд в изпълнение на решение на КПВ по протокол № 10/23.03.2015 г., т. 10 относно писмо на Валентин Брайков – представляващ „Рила Дев” ООД в България.

КОМИСИЯТА ПО ПРАВНИ ВЪПРОСИ
Р Е Ш И:

2.1. Изпраща преписката на Инспектората към Висшия съдебен съвет по компетентност, с копие до г-н Валентин Брайков.

3. ОТНОСНО: Доклад от Галина Карагьозова – член на ВСС и ръководител проект „Подкрепа за ВСС, свързана с изграждането на капацитет и подобряване на ефективността на съдебната система” по НФМ относно молба от български съдии, изпълняващи функции в Регистратурата на Европейския съд по правата на човека, относно приложимостта на разпоредбата на чл. 164, ал. 9 от ЗСВ по отношение на периоди, в които магистрати изпълняват задължения в структури на ЕС и СЕ въз основа на договор, естеството на който налага в срока на изпълнението му да са в неплатен отпуск. /отложена точка от 30.03.2015 г./

КОМИСИЯТА ПО ПРАВНИ ВЪПРОСИ
Р Е Ш И:

3.1. Времето, през което български магистрати, въз основа на граждански договор,  изпълняват функции в структури на Европейския съюз и Съвета на Европа, за които се изисква висше юридическо образование, следва да бъде признавано за юридически стаж по смисъла на чл. 164, ал. 9 от ЗСВ.
3.2. Решението да се изпрати на Галина Карагьозова – член на ВСС и ръководител проект.

ДОПЪЛНИТЕЛНИ ТОЧКИ:

4. ОТНОСНО: Покана от Министерство на правосъдието за участие на представители от ВСС в работна среща за напредъка на проекта във връзка с включване на преводачите в регистрите в държавите-членки на ЕС, в периода 11-12 май 2015 г. в София.

КОМИСИЯТА ПО ПРАВНИ ВЪПРОСИ
Р Е Ш И:
	
4.1. Предлага на главния секретар да определи експерт от администрацията на Висшия съдебен съвет за участие в работната среща за напредъка на проекта във връзка с включване на преводачите в регистрите в държавите-членки на ЕС, в периода 11-12 май 2015 г. в София.

5. ОТНОСНО: Определяне на член от КПВ за участие в конкурсна комисия по провеждане на конкурса за длъжността „главен експерт-юрисконсулт” в отдел „ЮОДКВСС”, дирекция „Правна” в АВСС.

КОМИСИЯТА ПО ПРАВНИ ВЪПРОСИ
Р Е Ш И:

5.1. ОПРЕДЕЛЯ г-жа Светла Петкова – член на КПВ за участие в конкурсна комисия по провеждане на конкурса за длъжността „главен експерт-юрисконсулт” в отдел „ЮОДКВСС”, дирекция „Правна” в АВСС.

 

ПРЕДСЕДАТЕЛ
НА КОМИСИЯТА:		     /п/
                          ЮЛИАНА КОЛЕВА